Exqrch/javanese-Komodo-pixelgpt huggingface dataset:
Pramila, mênawi para warga masarakat padhukuhan Durèn botên njagi saha anglêluri lêstantuning alas mênika kalêbêt tiyang ingkang tumindak dosa
Satêmah, kanggé ngêstantunakên alas Wonosadi mênika dipunwontênakên upacara adat sadranan
Sadranan katindakakên miturut piwéling saking Mbah Onggoloco inggih mênika dintên Sénén Lêgi utawi Kêmis Lêgi
Wondéné kanggé nindakakên; 1
Dhapuk panitia sadranan satunggal wulan sadèrèngipun sadranan 2
Pamarintah saha panitia mbiwarakakên saha ngandharakên dhatêng warga masarakat gayutipun kalihan "konsep" acara sadranan 3
Satunggal minggu sadèrèngipun masarakat kêrja bakti sêsarêngan kanggé rêrêsik dhusun saha nyamêktakakên papan sadranan ing alas Wonosadi 4
Tirakatan satunggal dintên sadèrèngipun sadranan kawiwitan kanthi ancas ndêdonga marang Gusti mugi pinaringan gangsar 5
Nyamêktakaken sesaji ing antawisipun; sanggan pisang ayu, gantal kembang, kapur suruh, sata, sarta badhêg (toya kêtan irêng), sanggan isi pala gumantung, pala kêsimpar, pala kêpêndhêm, kupat luwar, kacang godhog, bêlimbing, jadah, wajik, tumpêng isi ayam panggang, sêga liwêt lan lêlawuhan, sambêl gèpèng, gudhêg, pêncok, gudhangan, jangan lombok, gunungan lanang, gunungan wadon
Sadaya mênika dipunarak ing têngahing alas Wonosadi kanthi iring-iringan bêksan tradhisional kados réog saha rindhing gumbêng
Lampahing sadranan kawiwitan saking ênjing dumugi sontên; 7
Acara pungkasan inggih mênika panutup inggih mênika ing tabuh 13.00 WIB
Kalajêngakên péntas sêni ingkang wontên ing lingkungan kalurahan Bêji ing antawisipun rindhing gumbêng, karindhing, kuda lumping, saha gêjog lêsung.
Donkervoort Donkervoort minangka pabrikan mobil sport Walanda sing mrodhuksi kendharaan bobot ultra entheng digawe kanthi tangan
Perusahaan iki didegaké ing 1978 dening Joop Donkervoort
Perusahaan wis ngasilake macem-macem kendaraan, Donkervoort S7 (1978 nganti 1984), Donkervoort S8 (1984 nganti 1994), Donkervoort D10 (1988) - sing diprodhuksi kanggo ulang tahun Donkervoort kaping 10 lan Donkervoort D8 (1993-2022), model paling sukses
Wiwit 2022, perusahaan wis mungkasi jalur produksi D8 lan ngenalake model anyar, F22.
Sapi Sonok Sapi Sonok inggih punika kontès adu ayuning sapasang lembu babon ingkang kawontenaken ing Madura
Kontès punika mbiji kaéndahan awak, werni wulu, kagagahan, kaprigelan, anggènipun mlampah, kaliyan kasalarasan sapasang lembu
Sakathahing kabupatèn ing Pulo Madura numuti kontèsipun
Kawit 2013, Sapi Sonok resmi kaakeni déning Pamaréntah Républik Indonésia minangka salah satunggaling Warisan Budaya Sanès Barang salebeting bab seni pagelaran
Miturut katrangan "Direktorat Warisan dan Diplomasi Budaya", kontès Sapi Sonok pisanan dipun wiwiti nalika warsa 1960-an ing Kabupatèn Pamekasan, Jawa Wétan
Nalika kadang tani bibar nggarap sabin, lembunipun dipun sirami, lajeng dipun cencang ing "tancek"
Papan kanggé nyencang punika ramé jalaran anggènipun nyencang wonten ing sakothak tegalan
Mangkonoa, wonten pamanggih saking kadang tani supados ngawontenaken lumba alit-alitan ngenani lembu pundi ingkang paling resik kaliyan rapi
Ing tembé, lembunipun dipun sukani rerenggan, nuli saya dangu saya ngrembaka kaliyan sumebar ing Madura
Lembu-lembu ing kontès punika dipun selèksi kanthi temenan anggènipun ngopèni, ngukur bobot, panjang, kaliyan inggiling awak, saha lingkar dhadhanipun
Sapi Sonok dipun pacaki kaliyan sawenèh rerenggan, kados ta kalung, makutha mawi werni emas, kaliyan roncé mlathi
Kontès Sapi Sonok dipun wiwiti kanthi lumampah ing lintasan udakawis 15–20 mèter ingkang lembunipun kaapit kaliyan "pangonong"–pirantos awujud plengkungan ingkang kapasang ing pundhaking lembu–nanging boten kénging ndemok wewates lintasan
Supados boten ndemok wewates punika, wonten jongki ing wingking ingkang ngendhalèkaken lembunipun mawi tangsul 7 mèter
Nalika mlampah, lembunipun ugi kairingan saronen kagem ngregengaken kontèsipun
Ing pungkasaning lintasan, wonten gapura minangka garis finis
Lembu-lembu ingkang dumugi garis finis kedah ngidak sawilah kajeng ing gapura mawi werni emas.
Buka Cupu Kyai Panjala Buka Cupu Kyai Panjala inggih punika salah sawijing upacara kang ngrembaka ing Padhukuhan Mendah, Girisekar, Kapanewon Panggang, Kabupaten Gunungkidul, Daerah Istimewa Ngayogyakarta
Tradhisi menika maos pratandha kang wonten ing kain dening putra turunipun Kyai Panjala
Tradhisi menika dilajengaken ing wulan Sèptember, Oktober, utawa November
Buka Cupu Kyai Panjala menika tradhisi kang pun ngrembaka atusan taun kepengker
Cerita menika momot cerita bab asal-usul Cupu Panjala kang disimpen ing kothak kayu kang ukuran jembar 35 cm, dawa 20 cm, lan dhuwur 15 cm
Cerita bab Cupu Kyai Panjala ing ngisor iki: Kyai Cupu Panjala obyek nyata kayata cupu (jar) utawa gerabah kang gunggungipun 3 bèsèk
Nalika orane iki Cupu Kyai Panjala andaraken dening katurunan panampa, yaiku Kyai Seyek
Kyai Seyek punika bin Kyai Wonowongso kang murid utawa santri Sunan Kalijaga sing Sunan Kalijaga lelungan agama si'ar ing Blimbing lan wilayah Gunung liyane
Wektu lelungan eyang Sunan Kalijaga mulang agama lan nyetel munggah (masjid) ing wilayah Blimbing, Girisekar, Kapanewon Panggang
Cara kanggo menehi khutbah kanggo para sakabaté, tansah ngiring murid kang asmane Kyai Wonowongso saka Blimbing Girisekar lan mandegake ing papan utawa ironing Kembang Semampir (saiki luwih dikenal minangka Kembang Lampir)
Kyai Wonowongso lan Eyang Sunan melu dheweke uga dijenengi Kyai Sayek kang umure kurang luwih 11 taun, bocah kang umur seneng-senenge dolan utawa peplayon kaya bocah liyane
Ing dina Nyai Wonowongso anyar arep ngarep langner segopari (beras), tiyang dhusun segopari nalika masak beras ana nalika rampung tansah diengi utawa dikipas supaya beras bisa wadi
Kyai Seyek metu mulih banjur saka anyar kaluwarga beras diwenehi, tanpa ijin marang Nyai Wonowongso
Mula Nyai Wonongwoso murka tumrap Kyai Sayek banjur dituthuk ènthong ing sirahe, banjur Kyai Sayek lunga tanpa pamit
Kyai Seyek pindah menyang kidul pojok sagara kidul
Kejaba uwong sagara kidul mau kang awake kabeh ireng (gesing)
Papan kanggo wong kang semedi iku mau banjur diarani Sagara Gesing
Ing dina Kyai Wonowongso ngarep wus ora ketemu kaliyan Kyai Seyek banjur takon kancane kang seka lelunga ing papane Kyai Seyek
Kyai Wonowongso banjur lumaku ing pojok sagara kidul
Ing sagara iku Kyai Wonowongso ketemu telu wong kang dikunjara
Kyai Wanawangsa banjur takon apa dheweke kabeh mau reti bocah kang ana ing sagara iku
Banjur wong telu iku mau jawab yen Kyai Wonowongso kudu manut 3 sarat yaiku nggawa sega sakepel, nggawa jala, lan pasa pitung dina pitung bengi ora mangan
Sawise kabeh dilaksanakake, Kyai Wonowongso bali nggoleki anake banjur takon maneh marang wong telu mau apa weruh bocah kang dolanan ana ing sagara iku
Yen putrane iku mau kaweruhan banjur disaranake nubruk anake nganggo jala, jebul anake iku mau lumebu ing jala
Saka iku asma Kyai Seyek dadi Kyai Panjala
Kyai Panjala banjur diajak mulih kanthi gawa dolanan kang arupa cupu, gatheng (pethi), lan lemper
Sakwise tekan omah, barang-barang kasebat banjur dipasrahke dening Kyai Rotosemito supaya dadi pratanda para tani ing wektu miwiti mangsa tandhur
Eyang Seyek ora nduweni anak lan bojo.
Nanging dhèweke duweni sedulur 10, 5 lanang lan 5 wadon
Saiki Cupu Panjala diwarisi dening Dwijo Sumarto kang dadi turun kapitu saka simbahe kang isih sedulur saka Eyang Seyek
Tekan saiki, Cupu Kyai Panjala dadi ramalan kang gambarake nasib masyarakat lan bangsa Indonesia setaun mengarep
Ana 3 cupu ing sajrone peti yaiku Semar Tinandhu kang dadi gambaran panguwasa lan para pejabat, Palang Kinantang kanggo masyarakat tengah, lan Kenthiwiri kanggo masyarakat alit
Akeh warga lokal uga wong jaba kang pracaya marang ramalan Cupu Kyai Panjala
Upacara Buka Cupu Kyai Panjala dadi kegiyatan sosial masyarakat Jawa Ing Gunungkidul
Upacara iki dilaksanakake saka pirang-pirang unsur agama lan kapercayan
Kegiyatan Buka Cupu Panjala iki kanggo nyelarasake manungsa siji lan liyane
Upacara iki ngrembaka miturut agaman kang ana ing masyarakat
Kegiyatan iki uga dadi sarana jaga antara manungsa lan Gusti Kang Maha Tunggal
Ing Pante Gesing papan ketemune Kyai Panjala saben taune ing mangsa kapitu dino Jemuah Wage lan Jemuah Pahing (itungan Jawa) kudu seserahan sajen kang dilabuh
Sajen iki yaiku: Buka cupu Kyai Panjala uga ana sarat kang kudu dituruti yaiku: Menawa ritual dilakoni, juru kunci lan trah ing tengah ruangan kusus kang wus dibatesi karo pager kang dadi wates trah lan penonton
Cupu kang diwetoake saka ruang panyimpenan migunakake tandhu ing tengah wengi
Mori kang bungkus cupu dibukak siji mbaka siji lan gambar-gambar kang diprecaya dadi ramalan metu
Ramalan kang metu saka buka Cupu Kyai Panjala yaiku papréntahan, pulitik, mangsa, alam, pertanian, lan barang umum kang ana ing masyarakat
Mula kasil ramalan iki bakal metu suwé amarga ora mung masyarakat sekitar, nanging ramalan iki uga sadonya
Masyarakat butuh ramalan iki amarga kanggo tani
Kasil ramalan iki miturut warga ing 3 taun kepengker tekan saiki mesti bener
Sakdurunge cupu panjala dibuka, masyarakat durung wani tandhur
Sabanjure cupu panjala dibuka, masyarakat wiwit tandhur
Upacara iki kanggo piranti kang ngubungake manungsa tumrap Gusti Kang Maha Tunggal supaya diwenehi berkah lan kesuburan ing tani lan uga dadi piranti kanggo ngraketake manungsa siji lan liyane
Upacara iki nduweni fungsi yaiku: Buka Cupu Kyai Panjala ngajari tumrap awak dhewe lan masyarakat sekitar
Gotong royong diajarake dadi alat nyangga urip masyarakat
Ing awak dhewe dadi pepeling marang Gusti
Ing taun 2022 pratanda kang metu saka Buka Cupu Kyai Panjala cacahe 48
Iki luwih akeh tinimbang tahun 2021 kang cacahe mung 33
Ing ngisor iki 48 pratanda kang ana ing Cupu Kyai Panjala: Sedaya cupu tertib jejeg.
Kanayakan Indonésia Kanayakan Indonésia yaiku gunasana papréntahan Indonésia kang angurusi babagan tartamtu ing sajeroning papréntahan
Kanayakan alungguh ing Jakarta lan diuloni dening Pangulu Ganagara Indonésia
Ing isor iki pratélaning kanayakan kang maana ing Indonésia, cihna lan nayakané
Yèn kanayakan kasebut ora aduwé jawatcihna, cihna kanayakan kasebut bakal diganti dumadi prajacihna Indonésia
Miturut Pranatan Pangulu Angka 68 Taun 2019 babagan Gunaraga Kanayakaning Praja, kanayakan golongan I yaiku kanayakan kang angurusi babagan papréntahan kang tatajeneng gamblang katulis ing AAB 1945
Kanayakan golongan iki tatajenengé maajeg salawasé lan ora bisa diowahi
Kanayakan kang maana ing golongan iki maana telu, yaiku: Kanayakan golongan II
Kanayakan golongan II yaiku kanayakan kang angurusi babagan papréntahan kang gunambané kasebut ing sajeroning AAB 1945
Prakèhing kanayakan iki bisa diowahi tatajênênge nalika nayakamandhala bakal dibubrah utawa kapyakan nayaka anyar
Mligi kanggo kanayakan kang angurusi bab agama, ukum, kaslametan, lan artakarya, nalika kapéngin dibubrah/diowah kudu disarujuki dening Nicagrêha Ganagara Indonesia
Kanayakan golongan III yaiku kanayakan kang angurusi babagan papréntahan kanthi pituju pilandhep, larasgawé, lan ékalarasing kriyarancana papréntahan
Kanayakan larasgawé yaiku kanayakan kang aduwé bubuhan kanggo angupakara larasgawé, ékalaras, lan lakuwasa urusan kanayakan ing sajeroning upakara papréntahan ing golalaladé.
Kasampurnan Jati Kasampurnan Jati inggih punika paguyuban penghayat kapitadosan ingkang dipun pandhégani déning Ki Ahmad Taruno saha Ki Budi Utomo ing surya kaping 5 Juli 1963 ing Kabupatèn Kulon Praga, Ngayogyakarta
Ing warsa 1860–1908, Ki Tjitrojoso peparing kathah pitulung kados ta nambani tiyang-tiyang sakit saha awèh pitutur babagan pagesangan tumrap bebrayan
Ki Karjonadi–yoganipun Ki Tjitrojoso–nglajengaken dharmabakti ramanipun nalika warsa 1925 kanthi kawewahan kagiyatan ulah karohanèn kaliyan pencak silat
Tiyang-tiyang ingkang kapéngin pados ngèlmu dhumateng Ki Karjonadi cacahipun wonten kathah, nanging anggènipun mulang namung kaliyan saben tiyang kémawon
Wonten kalih siswa kawakan ingkang kathah pangalamanipun, inggih punika Ki Ahmad Taruno kaliyan Ki Budi Utomo
Ing surya kaping 5 Juli 1963, kekalihipun ngyasa paguyuban aran Kasampurnan Jati ingkang ngandhut piwulangipun Ki Karjonadi
Struktur paguyuban punika dumados saking pinisepuh, pangajeng, sekretaris, kaliyan bendahara
Ing warsa 2017, ingkang ngugemi Kasampurnan Jati cacah 695 tiyang
Ing Kasampurnan Jati, Pangèranipun sinebat Pangèran Ingkang Murbèng Dumadi (Gusti Ingkang Maha Tunggal)
Pangèran ing Kasampurnan Jati anggadhahi sipat Maha Sampurna saha Maha Gaib
Panjenenganipun ugi ingkang ngripta jagad raya saisinipun, ingkang nata pagesanganing menungsa mawi ukum alam
Ukum alam inggih punika ukum ganjaran kagem tindak-tanduking menungsa ing donya
Umat menungsa kedah nuruti dhawuh-dhawuhipun murih salaras anggènipun ngaurip, ugi kedah nindakaken tumindak-tumindak ingkang becik saha ngéndhani laranganipun
Ingkang ngugemi Kasampurnan Jati ngibadahipun kanthi ngadeg nyilangaken asta ing ngarep dhadha utawi kanthi sila, sedhekep, ndhengkluk, kaliyan madhepipun bébas, saha katindakaken nalika wengi punapa déné siyang, mligi dinten mirungganipun dinten Jumuwah Kliwon, Slasa Kliwon, kaliyan nalika wetonipun
Kajawi punika, badan kaliyan papan ngibadahipun kedah resik
Pirantosipun wonten klasa, sajèn, menyan, woh-wohan, kaliyan pangilon
Laku tambahanipun ugi sami kaliyan para penghayat sanèsipun kados déné pasa, pasa pati geni, ralat, nyuda anggènipun tilem kaliyan dhahar.
Katedraling Kristus Juru Slamet Katedraling Kristus Juru Slamêt (Ruslan: Храм Христа́ Спаси́теля, "Khram Khristá Spasítelya", ]) yaiku salah sawijining katedral Ortodoksi Rasiyê ing Moskva, Rasiyê, ing sisih loring kali Maskvà, saperangan atus meter sakidulkuloning Kremlin
Kanthi dhuwur 103 meter, katedral iki yaiku wawangunan grija Kristen Ortodoksi kapingtêlu kang paling dhuwur sadonya, sabubaring katedral Kaslametaning Braya ing Bucharest, Romania, lan katedral Santo Petrus lan Paulus ing Sangkth Pyithyirburg, Rasiyê., Grija kang angadêg saiki yaiku kang kapindho
Grija kang kawitan, kawangun ing abad kaping 19 M, ambutuhake puñjul saka 40 taun kanggo arampung, lan dumadi adêglakoning pratamana donya ing 1882 M saka "1812 Overture" kang karipta dening Caikovski
Grija kang kapisan karubuhake ing taun 1931 M dening Poliburo Sovyet
Pingrubuhe dikarêpake kanggo amenehi dalan kanggo Kadhatoning Sovyet maagung kang dumadi panggoning ukumkaryakaning nagara, Sovyet Paramaning Sabaganagara Kasawiji Sovyet
Pimangun kawiwitan ing taun 1937 M ananging kaêndhêg ing taun 1941 nalika Dhoyclandh anglurug Pasawijen Sovyet nalika Prang Donya Kapindho
Warangka wajane kapêgat ing taun sabañjure, lan kadhatone ora tau kawangun
Sabubaring pimbubaring Soviet Union, grija kang kapindho kapulihake ing papan kang padha antaraning taun 1995 karo 2000 M.
Bathik Girilaya Bathik Girilaya yaiku salah sawijing kaprigelan kang ngrembaka ing dhusun Girilaya, Kalurahan Wukirsari, Kapanewon Imogiri, Kabupaten Bantul, Daerah Istimewa Ngayogyakarta
Tembung Girilaya dicuplik saka dhusun Girilaya
Bathik iki ngrembaka wiwit abad kaping 17 nalika Sultan Agung Jumeneng Nata ing Kasultanan Mataram
Girilaya yaiku salah sawijing dhusun kang wonten ing Imogiri
Imogiri menika kesuwur amargi wonten Pasareyan Panjimatan kang dados pasaraeyanipun Sultan lan Ratu ing Mataram
Girilaya menika mboten tebih saking Kitha Ngayogyakarta, namung kirang langkung 15 km kinten-kinten 40 menit
Kahanan Girilaya menika kados dhesa sakliyanipun kang nyenyeb nanging kahanan guyub rukun kenthel sanget ing papan menika
Girilaya gadhah kabudayan kang kathah
Kados déné pengobatan gurah kang migunakake oyot-oyotan
Girilaya uga dados pusat batik ing Ngayogyakarta
Ing dhusun menika turis saget tumbas bathik utawi sinau damel bathik
Asal usul Girilaya menika diwiwiti sesarengan kaliyan Pasareyan Raja Imogiri kang mapan ing gunung Merak taun 1654
Rikala semanten, Sultan Agung (wayah Panembahan Senapati) ajeng bangun pasareyan, panjenenganipun nemah setunggal lemah kang arum lan cocok kagem bangun pasareyan
Nanging, nalika pasareyan menika dipun bangun, uwak Sultan Agung kang namanipiun Panembahan Juminahan gadhah kekarepan menawi seda dipunsareyaken ugi ing pasareyan menika
Kasunyatan menika Panembahan Juminahan kang seda rumiyin
Amargi kuciwa sanes Sultan Agung kang kaping pisanan ing pasareyan menika, Sultan Agung banjur pados malih papan pasareyan
Sultan Agung banjur nemahi papan kang cocok kang aran Gunung Merak kang wonten ing dhusun Panjimatan
Papan menika banjur dados pasareyan Sultan lan Raja Mataram dumugi sakmenika
Wontenipun Pasareyan Panjimatan menika temtu mbetahaken tiyang kang saguh miyara lan njagi pasareyan menika
Kraton banjur paring titah marang para abdi dalem kang dipandhegani dening Bupati.Amargi kathah abdi dalem kang tasih wonten magepokan kaliyan Kraton, kaprigelan bathik alus Kraton menika ngrembaka ing sekitar
Kaprigelan menika banjur diwarisaken marang putra wayahipun
Kaprigelan bathik menika uga ditlateni dening masyarakat ing sekitar pasareyan
Saking kahanan menika kang wiwitanipun masyarakat kang dados buruh lan nyade bathik kang setengah dados marang juragan-juragan bathik ing Kraton Ngayogyakarta
Lindhu ageng 2006 kang ngajuraken Ngayogyakarta menika sempet dados alangan marang Bathik Girilaya
Nangin amargi tekad lan semangat masyarakat kagem bangun Girilaya malih, masyarakat menika banjur damel kelompok-kelompok bathik kang angsal sokongan saking pamrentah utawi LSM sosial kang wontenaken gladhen ing kaprigelan bathik lan nyade bathik menika
LSM menika ugi bangun Gazebo Wisata Bathik Girilaya
Ing tanggal 27 Mei 2007, masyarakat Girilaya ugi ndamel rekor MURI mbathik ing mori kang dawanipun 1200 meter
Amarga iki, bathik Girilaya tambah misuwur ing jagat donya
Ing taun 2007 dumugi taun 2008 pamrentah mbiyantu dandosi margi ing Girilaya.
Wiwit saking kahanan menika masyarakat Girilaya mboten gumantung malih tumrap juragan ing Kitha Ngayogyakarta
Ananging sesrawungan kaliyan juragan menika tasih kajagi
Sabanjuripun bathik Girilaya banjur saget tembus ing wilayah Indonesia lan onten uga kang sampun ing manca
Sakmenika wonten welasan kelompok bathik kang wonten ing Girilaya kanthi koleksi bathik kang maneka warna
Para turis saget tumbas langsung bathik tulis ing Girilaya menika
Saben daerah ing Indonésia gadahi corak, warna, lan bahan kang benten setunggal papan kaliyan papan liyanipun
Amarga menika bathik Indonésia maneka werna
Salah satunggalipun inggih menika Bathik Girilaya
Bathik Girilaya menika didamel saking katun primissima kang menika katun paling sae
Para pambatik uga damel bathik Girilaya kalawan cara manuwal utawi namung bathik tulis
Amargi sabab menika proses damel bathik Girilaya betahaken wektu dangu supados njagi kualitasipun
Bathik Girilaya menika migunakaken corak kraton kang alus lan rapi
Warna bathik menika kathahipun coklat lan corakipun inggih menika babon, parang, lan mégamendhung
Proses warna ing bathik migunakake pewarna bathik alami kados déné godhong jati, kunir, secang, lan kulit kayu
Bathik Girilaya menika kasuwur amargi awetipun
Alat lan bahan kangge damel bathik Girilaya menika kados ing ngandhap: Tata cara damel bathik girilaya menika tasih ing dhusun Girilaya
Cara menika ruwet lan mbetahaken kaprigelan lan ketlatenan
Menika tata cara damel Bathik Girilaya.
Sanggring Gumena Sanggring Gumena inggih punika tradhisi dhahar sesarengan ing Masjid Jami Sunan Dalem, Désa Gumena, Kabupatèn Gresik, Jawa Wétan
Tradhisi punika katindakaken kanthi dhahar sanggring (kolak ayam) nalika malem kaping 23 wulan Siyam, manut pananggalan Jawi
Ing warsa 1500-an, Sunan Dalem–wayahipun Sunan Giri–sakit ing Désa Gumena nalika ngéndha saking mungsuhipun ingkang sampun ngepung Giri Kedhaton
Para warga dipun dhawuhi Sunan Dalem supados madosi tamba kagem sakitipun
Nanging, para warga kasisahan boten nemu tamba saha tiyang ingkang saged nambani Sunan Dalem
Ing impènipun, Sunan Dalem pikantuk pitedah saking Gusti Allah murih ndamel dhaharan kagem tamba sakitipun
Salajengipun, piyambakipun ndhawuhi para warga mbekta ayam jago yuswa satunggal taun dhumateng masjid ingkang bakal dipun olahi dados kolak ayam nganggé santen, gendhis abrit, jinten, ketan, kaliyan ron bawang
Kala semanten ing wulan Siyam, Sunan Dalem buka sareng kaliyan para warga ing masjid désa
Sabibaripun dhahar dhedhaharan punika, Sunan Dalem mantun saking sakitipun
Dhaharan punika lajeng ingaran "sanggring" ingkang dumados saking tembung "sang" ateges ratu/panguwasa kaliyan tembung "gring" ateges sakit/gering, pramila sanggring saged dipun suraosi dhedhaharaning ratu ingkang sakit
Sunan Dalem ugi kagungan wasiyat amrih para warga ngawontenaken tradhisi sanggring saben malem kaping 23 wulan Siyam, malem ingkang pisanan dipun damelipun sanggring kagem Sunan Dalem
Tradhisi sanggring kawontenaken saben malem kaping 23 wulan Siyam utawi ingaran malem selikuran ing Masjid Jami Sunan Dalem, masjid ingkang dipun yasa Sunan Dalem
Ing jaman sapunika, panitya ingkang ngawontenaken tradhisi sanggring kadhapuk saking IPNU (Ikatan Pemuda NU) kaliyan takmir Masjid Jami Sunan Dalem
Panitya punika ingkang ngurusi babagan pamesenan bahan olah-olahan, ingkang ngolahi, kaliyan ndata para warga ingkang tumut sanggringan
Ingkang ngolahi sanggring punika namung tiyang jaler, wondéné tiyang èstri ngolahi dhaharan ing griya kagem buka kulawarganipun
Tradhisi sanggring ugi ngawontenaken tahlilan ingkang ancasipun kagem nyuwun kajat dhumateng Gusti Allah
Tahlilanipun ngewrat slawat dhumateng Nabi Islam Muhammad, surat Al-Fatihah, surat Al-Ikhlas, surat Al-Falaq, wiwitaning surat Al-Baqarah, kaliyan donga kagem Sunan Dalem, Désa Gumena, saha sakathahing tiyang Muslim ing donya
Ing warsa 2014, tradhisi sanggring kathah ingkang numuti tur dados rékor ingkang paling kathah, gunggung porsinipun ngancik 2.200 sanggring ingkang mbetahaken 210 ayam
Ingkang numuti tradhisi punika sanès namung warga saking Désa Gumena kémawon, nanging ugi wonten warga saking laladan sanès ingkang dipun aruhi kyainipun supados nyobi sanggring saking Désa Gumena ingkang dipun pitadosi saged nambani sakit punapa kémawon
Tradhisi sanggring inggih punika salah satunggaling tradhisi ingkang lumayan kathah ingkang numuti jalaran porsi sanggringipun ngancik èwunan
Kagiyatan punika anggadhahi peranan ingkang lumayan ageng anggènipun nyawijikaken para warga
Bab punika tinengeran kaliyan wontenipun makarya sesarengan anggènipun ngolahi sanggring
Tradhisi punika sampun wonten wiwit warsa 1540 ingkang kawarisaken saha kawulangaken kanthi turun-tumurun
Bab punika dados padatanipun para warga ingkang sampun nindakaken tradhisi punika sadangunipun pinten-pinten atus taun kagem nguri-uri budaya para leluhuripun
Bahan-bahan kagem ngolahi kolak ayam kapendhet saking peken
Peken dipun anggé kagem papan dol-tinuku klapa, ayam, gendhis abrit, kaliyan bahan-bahan sanèsipun
Yatra kagem tumbas bahan-bahan punika pikantuk saking urunaning para warga ingkang ing tembé bakal dados kupon kagem tumbas sanggring ing masjid
Ing bab agama, tradhisi sanggring kaayahi nalika malem kaping 23 wulan Siyam, malem kagem nyambut dumugining Lailatulkadar
Tradhisi punika ugi kagem wujud kataataning para warga dhumateng Sunan Dalem, yoganipun salah satunggal Walisanga, inggih punika Sunan Giri
Wujud kataatan punika ugi saged dipun suraosi minangka ngibadah dhumateng Gusti Allah Ingkang Maha Tunggal (Pangèran Ingkang Murbèng Dumadi).
Pasangan (sapi) Pasangan inggih punika salah satunggaling pirantining lembu utawi sapi ingkang kawangun saking kajeng glondhongan utawi prejengan lan saget ugi kawangun saking pring
Pasangan kadamel kagem amrih gampile sapi anggenipun anggered momotan ingkang padatan awujud cikar utawi grobag lan wluku, pasangan punika ugi nyekecakaken bajingan anggenipun ngrukunaken sapi, nanging ewa semanten, mboten dados pesthinipun menawi pasangan punika kapikul sapi sapasang, pasangan saget ugi katumrap ing sapi cacah setunggal
Ing sainthenging jagad, wujudipun pasangan punika wonten maneka rupi miturut adat budaya papan pinangkan lan jinising sapi kang kaagem makarya
Kewan sanes ingkang saget dipuntrapi pasangan inggih punika maesa
Dene ing nagara manca wonten ugi kewan sanes kadosta kudha, kuldi, lan bagal kang katrapi pasangan.
Tallinn Tallinn (biyen dikenal minangka Reval), iku kutha krajan lan munisipalitas gedhé dhéwé ing Éstlan
Kutha sing dumunung ing pesisir Sagara Baltik iki nduwé padunung 437.811 jiwa
Tallinn nampa hak kutha ing taun 1248